Rapidi - uusi kasino ilman rekisteröitymistä, tutustu arvosteluun!\nRapidi on uusi, vuonna 2019 tuloillaan oleva nettikasino Bethard Groupilta. Tämä ruotsalainen nettikasinoyritys on tuonut markkinoille jo useita nettikasinoita ja nyt tuloillaan on myös rekisteröitymisvapaa nettikasino. Tutustu ennakkoarvostelumme avulla, mitä tämä kasino tulee pitämään sisällään ja millainen kuuma tulokas on odotettavissa kasinomarkkinoille lähiaikoina.\nRapidi nimi paljastaa kasinosta kaiken oleellisen ja sehän tietysti viittaa pikaiseen sekä nopeaan. Tätä tämä kasino tulee nimittäin tarjoamaan, sillä pelaamaan pääsee heti välittömästi ilman kasinotilin rekisteröintiä ja mikä parasta, myös kotiutukset saa lähes välittömästi. Kyseessä tulee olemaan siis eräänlainen pikakasino, jotka tulivat vuonna 2018 markkinoille rytinällä.\nKasino on avannut pienen teaserin sivustolleen ja sivustolla on nähtävissä ainakin värikästä menoa. Tämä erottaisikin tämän nettikasinon mukavasti melko samankaltaisista pikakasinoista, jotka ovat teemaltaan sekä värisävyiltään usein hyvin hillittyjä. Innolla jäämmekin siis odottamaan, millainen ulkoasu kasinolla on tarjottavaan sen avautuessa ja tuleeko sama värikäs meno jatkumaan.\nSuomalaisille on tiedossa hyviä uutisia, sillä tämä kasino tulee omaamaan Maltan kasinolisenssin, joten tällä kasinolla suomalaispelaajat voivat pelata täysin verovapaasti. Sisarkasinona löytyy muun muassa ScandiBet Casino ja InAndOut Bet Casino. Tämä onkin aina tärkeä seikka, sillä kukapa haluaisi maksaa voitoistaan veroja. Maltan lisenssi takaa myös sivuston turvallisuuden pelaajan kannalta ajateltuna, sillä niiden toimintaa valvotaan tiukkojen säädösten mukaisesti.\nBethardin kasinoperheeseen kuuluvilla nettikasinoilla ollaan usein totuttu näkemään melko laaja pelivalikoima. Näin voisi olettaa siis tämänkin nettikasinon osalta, sillä se tullaan perustamaan samalle kasinoalustalle. Näin ollen pelivalikoima tulee mitä luultavammin tarjoamaan ainakin yli 700 erilaista kasinopeliä.\nPelitalojen listalta tulee mitä luultavammin löytymään seuraavat pelitalot: Quickspin, NetEnt, Microgaming, NYX, Yggdrasil sekä Evolution Gaming. Joukossa on siis monia suuria nimiä, jotka löytyvät monen suosikkipelin takaa. Näin ollen uskallammekin lyödä päämme pantiksi, että tällä kasinolla tulee olemaan loistava pelivalikoima.\nKolikkopelit muodostavat usein suurimman osan pelivalikoimasta ja tällä kasinolla voitkin viihtyä suomalaisten suosikkipelien, kuten Starburst, Gonzo’s Quest sekä Twin Spin parissa. Näiden suosotuimpien pelien lisäksi kasinolla on myös monia muita eri teemaisia kolikkopelejä. Nähtäväksi jää, tuleeko kasino tarjoamaan myös suosittuja progressiivisia jättipottipelejä.\nEvolution Gaming takaa pelaajille myös loistavan live kasino –elämyksen ja se onkin itse asiassa palkittu monena vuotena yhtenä parhaimpina livekasinon toimijoina. Tällä kasinolla voikin viihtyä siis aidomman pelaamisen tunteesta, omasta kotoaan käsin, upeaa!\nUusien kasinoiden tarjoamat bonukset ovat aina kiinnostavia, sillä useimmiten uudet nettikasinot tulevat markkinoille reilujen tervetulobonusten kera. Kasino ei ole kuitenkaan antanut minkäänlaista vihiä tulevista bonuksista taikka kampanjoista, joten tällä erää voimme vain arvailla, mitä tulemaan pitää.\nUsein kasinot ilman rekisteröintiä eivät tarjoa suuria bonuspaketteja vaan ne kilpailevat lähinnä pelaamisen helppouden, nopeiden kotiutusten sekä pelivalikoiman avulla. Niinpä olisikin mahtavaa, jos Rapidi tulisikin tarjoamaan todellisia herkkuja pelaajilleen.\nVaikkakaan useat pikakasinot eivät tarjoa esimerkiksi tervetulobonusta, on kasinoilla yleensä tarjottavanaan erilaisia etuja, kuten ilmaiskierroksia erilaisten kampanjoiden yhteydessä. Näin pelaajat saavat erilaisia pelailun ohessa. Päivitämmekin tietoa bonuksista heti kasinon avauduttua, sillä tämä on tietysti asia mikä kiinnostaa aina kasinopelaajia.\nKuten jo aiemmin mainittiin, tämä kasino tulee hyödyntämään rahansiirroissa vain ja ainoastaan Trustly-maksupalvelua, jota on mahdollista käyttää omien verkkopankkitunnuksien avulla. Lähes jokaisella suomalaisella on käytössään verkkopankkitunnukset, joten myös kasinoilla pelailu on nykyaikana mahdollista niiden avulla. Enää pelaajan ei tarvitse siis käydä läpi monivaiheista kasinotilin rekisteröitymisprosessia, sillä tunnistautuminen kasinolle tapahtuu samalla kertaa talletuksen teon yhteydessä.\nTämän menetelmän etuna on myös se, että myöskään kotiutuksia ei tarvitse odotella lainkaan. Perinteisestihän kasinot pyytävät erilaisia asiakirjoja henkilötietojen varmistamiseksi, mutta verkkopankkitunnuksien avulla kirjautuessa tätä välivaihdetta ei tarvitse tehdä lainkaan. Näin voit saada voittosi suoraan tilillesi vain minuuttien sisällä, helppoa ja ennen kaikkea nopeaa! Tämä tuleekin olemaan tämän nettikasinon ehdoton vahvuus.\nAsiakaspalvelu on tärkeä osa pelikokemusta, mikäli pelien timmellyksessä tulee ongelmatilanteita vastaan. Kasinon sisarkasinoilla on myös suomenkielisiä asiakaspalvelijoita, joten uskallamme väittää, että myös Rapidi tulee tarjoamaan palvelua myös meidän tutulla suomenkielellä.\nAsiakaspalveluun voi olla yhteydessä sähköpostitse taikka kätevän live chatin muodossa. Tämä mahdollistaakin reaaliaikaisen keskustelun tiimin kanssa, jolloin asioiden hoitaminen on helppoa sekä nopeaa.\nNettikasinot ovat siirtyneet yhä enemmän mobiiliresponsiivisiin sivustoihin ja näinpä uskomme näkevämme myös Rapidin tarjoavan viimeiseen asti hiotun mobiilisivuston. Tämä sopiikin loistavasti myös tämän kasinon perustoimintoihin, sillä rekisteröitymisvapaat nettikasinot toimivat loistavasti erityisesti mobiililaitteella. Pikakasino mobiilissa onkin loistava yhdistelmä kiireisille nykyajan ihmisille.\nRapidi on jännittävä kasinotulokas, jonka avautumista kannattaa ehdottomasti pitää silmällä. Tämä johtuu siitä syystä, että odotamme innolla, miten Rapidi aikoo erottautua muiden lukuisten samankaltaisten nettikasinoiden joukosta. Erilaisia rekisteröitymisvapaita nettikasinoita alkaa nimittäin olla suomenkin markkinoilla melkoinen määrä, ja esimerkiksi pikakasinot, kuten Pelaa ja Nopeampi ovat lunastaneet suomalaisten pelaajien keskuudessa vakiaseman. Onkin siis mielenkiintoista nähdä, tuleeko Rapidi mahdollisesti horjuttamaan näiden asemaa markkinoilla.\nVarmaa on se, että Rapidi tulee tarjoamaan monipuolisen sekä laadukkaan pelivalikoiman, josta taatusti löytyy valinnanvaraa vaativammankin kasinopelaajan makuun. Saatavilla tulevat olemaan siis markkinoiden viihdyttävimmät kolikkopelit, perinteisimmät pöytäpelit sekä myös korkealaatuinen live kasino.\nKasinon on määrä avautua myöhemmin tänä vuonna ja päivitämme tietoa kasinosta heti sen avattua. Näin ollen pystymme tarjoamaan kattavan tietopaketin kasinon tarjoamasta pelivalikoimasta, mahdollisista bonuksista ja kampanjoista sekä toivon mukaan myös jostain kasinon erikoisuudesta. Ennen Rapidin avautumista voit tutustua rekisteröitymisvapaisiin nettikasinoihin täältä. Jos et ole vielä kokeillut tätä vuoden 2018 suosituinta kasinotrendiä, nyt on korkea aika, sillä siten tiedät, missä kasinomaailmassa kuhistaan tällä hetkellä!\nRapidi Casino – usein kysytyt kysymykset\n⭐ Millä tavoilla Rapidi Casinolle voi tallettaa?\nTalletuksiin ja näin ollen myös kotiutuksiin kasino tarjoaa vain yhden tavan Trustlyn.\n⭐ Mitä pelejä Rapidi Casino tarjoaa?\nRapidi Casinolla voi pelata kolikkopelejä, pöytäpelejä ja luonnollisesti myös livekasinopelejä.\n⭐ Onko Rapidi Casino verovapaa?\nToki on. Kasinon pelilisenssi on Maltan peliviranomaisten myöntämä, mikä tarkoittaa sitä, että kaikki voitot maksetaan verovapaina.\nTutustu kasinoihin ilman rekisteröintiä


Sote- ja maakuntauudistus hyödyttäisi myös Uuttamaata — PiaLK\n22.5.2018 15:30 Pia Kauma\nJukka Heikkinen 22.5.2018 16:48\nMikä merkitys sillä, on että uudistuksen hyväksyntä ja toimeenpano viivästyy ½ vuotta tai vuoden, kun sen ratkaisemiseen on mennyt jo vuosikymmeniä. Miksi sitä ei tehdä mahdollisimman valmiiksi kerralla. Virheitä on aina hankala korjata ja kustannukset kasvavat.\nEi kaikkea tarvitse tehdä kieli vyön alla. Muutoin siellä kaikki virkamiehet tulevat olemaan stressin syömiä sote-potilaita, kunhan siihen päästään.\nToiseksi miksi vastapuolen esitykset ovat mielipideilmaisuja, jos niissä on kritisoitu uudistushankkeeseen sisältyviä puutteita. Jopa oikeudellisia.\nPia Kauma 22.5.2018 17:02\nEn näe mitään syytä sille, että uudistusta pitäisi viivästyttää puoli vuotta tai vuosi. Päätös saadaan kyllä aikaisemminkin aivan riittävin tiedoin. Vastapuolen mielenilmaisut, johon viittaat, olivat siinä mielessä enemmän mielenosoituksenomaisia kuin varsinaisia lausuntoja, että virallisten lausuntojen antamisaika oli jo mennyt. Ne on jo annettu aikaa sitten ja otettu huomioon lainsäädännössä. Se että vain vastustaa kategorisesti jotakin yhteisessä kokouksessa ei tuo varsinaisesti lisäarvoa varsinaiseen lakipakettiin. Yksilöidyt kritiikinkohteet toimivat paremmin siinä tarkoituksessa.\nJukka Heikkinen 22.5.2018 17:35\nJos, sote hyväksytään heti, nopeuttaako se johonkin säännölliseen välttämättömään hoitoon pääsemisen vuoden välein uudistuksen toteutuksen myötä vuonna 2020 vai vasta vuonna 2021. Hoitoa tarvitaan sitä ennenkin, eikä sen säännöllisyyden toteutuminen vielä riitä, jos ei tiedä kuinka se toteutetaan. Eli tuoko se mahdollisuuksia tarvittaviin hoitoihin. Tarkoitan tällä sitä, että hoitolaitoksilla on käytäntöjä, jotka eivät sitä mahdollista ja voi hoitolaitoksia, joissa se voi olla mahdollista. Valinnanvapaus tarkoittaa sitä, että on tiedettävä mitä käytännöt missäkin tarkoittaa. Kuinka hyvin kaikki mahdollinen tarjonta informoidaan asiakkaille ja saako sen kaikki.\nKalevi Salonen 22.5.2018 19:22\nEt näe mitään syytä viivästyttää uudistusta, vaikka se on monilta perusteiltaan täysin keskentekoinen eikä johda tavoiteltuihin parannuksiin terveydenhuollossa. Ainoastaan terveydenhuollolle vieraat asiat maakuntauudistus ja yksityistäminen toteutuisivat ja lopullinen hintalappu olisi jopa kymmenisen miljardia euroa vuodessa korkeampi kuin ehdottamassani pelkistetyssä terveydenhuoltojärjestelmässä (https://demokraatti.fi/mielipide-pelkistetty-sote-...), joka olisi sujuvasti vaiheistaen toteutettavissa.\nOn aika ylimielistä ja suorastaan halventavaa puhua sote-uudistukseen liittyvistä mielenilmauksista. Vetoaminen virallisten lausuntojen antamisaikaan on myös tapahtumien kulun suhteen kovin onttoa. Lausuntoja on pitänyt antaa asioista, jotka eivät ole olleet valmiita eivätkä ne ole sitä vieläkään. Puhut myös kategorisesta vastustamisesta huomaamatta lainkaan, että nimenomaan hallitus on ollut asiassa kategorinen. Sehän ei ole suostunut antamaan edes kunnon perusteluja puhumattakaan siitä, että olisi lähtenyt keskustelemaan esille otetuista ongelmista. Kaiken huippuna ovat sitten Hetemäen epä-älylliset kansalaisten käsityskykyä aliarvioivat perustelut.\nLasse Lehtonen 22.5.2018 18:51\nOn vaikea kyllä objektiivisesti katsoen nähdä, miten sote- ja maakuntauudistus hyödyttäisi Uuttamaata, kun alueen verotuloja siirtyy muualle ja palveluja leikataan rahoitusvajeen takia. Kotikunnassani Espoossa terveyskeskuspalvelut pelaavat tällä hetkellä muuten varsin hyvin.\nRaimo Ylinen 23.5.2018 10:14\nOlen samaa mieltä, Espoossa terveydenhoito toimii aivan hyvin. Olen ihmetellyt näihin kiireettömän hoidon jonoihin vetoamista. Jos kyse on todella kiireettömästä tapauksesta, niin mitä väliä on sillä, että odottaa muutaman viikon. Syrjäseuduilla on varmasti ongelmia hoitoon pääsyn kanssa jo pitkien matkojen ja harvan asutuksen takia. Epäilen vain vahvasti, että maakuntajako ei tuo tähän mitään parannusta vaan hoidot keskitetään entistä enemmän kunnista maakuntien keskuksiin.\nPelle Granberg 23.5.2018 10:25\nTämän Kauman tekstistä paistaa sellainen ylimielisyys ja eri mieltä olevien suoranainen halveksunta ettei kannata juuri omaa "mielipidettään" tähän edes kirjoittaa. Lisäksi Kalevi ja Lasse ehtivätkin kirjoittaa oleellisen asiasta johon jään mielenkiinnolla odottamaan kirjoittajan kannanottoa eli totuutta.\nOlenkin ihmetellyt tämän nykymallin (maakunnat/valinnanvapaus lehmänkauppa) kannattajien ajatusmaailmaa mutta se osin selvisikin hyvin tässä, surullista !\nVeli Takanen 23.5.2018 12:24\nNäyttää siltä, ettei kansanedustajallakaan ole kuvaa siitä, mitä tässä ratkaisussa tapahtuu. Tavalliselle kansalaiselle on todella hankalaa seurata hallituspuolueiden edustajien mitenkään tosiasioilla perustelemia kannanottoja.\nMihin todellakin perustuu se kiire kaikkien näiden vuosien jälkeen. Kysymys täytyy olla ihan muusta, kun terveydenhoitoon pääsyllä. Tulevatko ne heinäsirkkaparvet kokoomuslaisten mukaan, jos lain puutteiden korjaamiseen käytetään vielä muutama kuukausi tai vaikka kokonainen vuosi.\nKalevi Salonen 23.5.2018 13:09\nKannattaa huomioida, että valtaosa kansanedustajista on vain puoluetoimiston marionetteja, jotka suoltavat ulos puolueen kantoja, eivät omiaan.\nKiinnittäisin myös huomiota siihen, että keskustelua yritetään viedä siihen suuntaan, että pienin myönnytyksin nykyinen esitys hyväksyttäisiin. Näin ei saa käydä. Hallituksen esitys on kelvoton korjattavaksi.\nKai Häppölä 23.5.2018 14:44\nOn vaikea ymmärtää sitä, että sote-uudistusta ajetaan ohittaen kansalaisten kokeman palvelun puutteen, mutta samanaikaisesti tuodaan esiin kuinka Suomen nykyinen järjestelmä pärjää kansainvälisessä vertailussa niin tuloksissa kuin kustannuksissakin ja siitä huolimatta nyt jos koskaan on kiire! Kiire tuntemattomaan, jonka havainnointi ja todentaminen näyttää olevan kaikille vaikeaa.\nNykyisen Sote-kaavailun ongelma tiivistyy siihen, että palvelua ei saa silloin kun sitä tarvitsee. Se koskee terveydenhoidon suhteen äkillistä sairastumista ja sosiaalisen turvaverkon osalta äkillisesti muuttuvia tilanteita, jotka useasti syntyvät ulkopuolelta muuttuneina olosuhteina työn, perhesuhteiden tms. hallinnan osalta.\nSoten uusi hallinta halutaan maakuntiin. Tällä hetkellä niitä nähdään tarvittavan 18. Aiempi lähtökohta, näki mahdollisuuksia kuntainliitoksilla, jossa ainakin joissakin arvioissa puhuttiin min. väkimäärinä 30 000-50 000. Nyt asukasmääränä pääkaupunkiseutu yksin on 1 150 000, ja se ei riitä tekemään sitä omaksi hallinnolliseksi "maakunnaksi"!\nKun näitten erityisen suurien väkikeskittymien pakottaminen maakuntiin merkitsee käytännössä sitä, että pienemmät kunnat eivät saa maakuntahallintoon monissa tapauksissa edes edustajaa, ollaan demokratian suhteen haastavassa asetelmassa puhumattakaan siitä mitä perustuslakimme on yhdenvertaisuuden suhteen tavoitellut. Isot keskustat hyötyvät, digitaalisuudesta huolimatta haja-asutusalueet ja pienet kunnat ja taajamat jäävät palvelujen kohdistumisen suhteen tilanteeseen, jossa palvelujen tarjonta ei tavoita asukkaita.\nOn tietenkin ymmärrettävää, että kaikkea ei voi tarjota joka taajamaan, mutta jollain tapaa olisi pystyttävä toteuttamaan reiluus ja kohtuus! Näitä asioita olisi pystyttävä kohtaamaan jonkinlaisen sääntelyn ohjauksena missä tahansa rakaisussa. Digitaallisuuden ihmeentekevä palveluvaikutus pitää pystyä kohdistamaan kansalaisiin riippumatta missä he asuvat. Nyt sysätään liikkeelle turha muuttoliikenne, jossa maaseutu hylätään ja rapautetaan maaseudun kulttuuri ja asumisen luonnonläheisyys, kun sen asemaa pitäisi vahvistaa suomalaisena kilpailutekijänä. Pidetään maa asuttuna! Se maksaa, mutta myös palkitsee!\nPekka Määttä 23.5.2018 21:00\nItse olen aivan tyytyväinen Espoon tarjoamaan terveydenhoitoon, myös hammashoito toimii hyvin. Erikoissairaanhoito on sitten aivan loistavaa, joten soten kiirehtimiselle en näe syytä kun hyödyt ovat epäselviä, kustannuslaskelmat suuntaa-antavia ja kaupan päälle maakuntahallinto.\nHenry Björklid 24.5.2018 00:45\n- Verotus alas paremmin toimeentulevilta.\n- Yhteiskunnan palvelut surkeiksi tiukentamalla kunkin laitoksen budjettia, jotta ihmiset laukkaisivat yksityisillä.\n- Yhteiskunnan perittävä korkeampia maksuja, jottei köyhät ja kipeet tuo hiekkaa vastaanottokeskusten lattioille. Eikä heillä ole varaa yksityisellekään.\nJa HUPS, jonoja ei enää olekaan.\nKoksuille pikku P.S.: Älkää jännittäkö jousta liikaa.\nMark Andersson 25.5.2018 08:45\n"Ulkoistamista ei saanut tehdä, koska poliittinen vasemmisto vastusti, vaikka ihmiset jonottivat viikkotolkulla."\nEikä julkiseen palveluun saatu lisärahoitusta jonojen purkamiseksi, koska oikeisto halusi ohjata rahat yksityisten omistajien taskuun.\nTuohon kiteytyy koko kokoomuslainen harhautus sote-asiassa.\nMuutenkin, Kauma esittelee blogissaan hallituksen ajaman sote-uudistuksen positiiviset tavoitteet ja vaikenee sen negatiivisista vaikutuksista.


Rodnik - 16.9.2019 HALLITUKSEN KOKOUS 4/2019\nKerhot, studiot ja kursit\n18.12.2019 LASTEN JOULUJUHLA\nKatsottu: 870 kertaa\nKetä on paikalla\n16.9.2019 HALLITUKSEN KOKOUS 4/2019\nHallituksen kokouksen pöytäkirja nro 4/2019\nPäivämäärä ja aika: 16.9.2019 klo 10. Paikka : Vallikatu 4, 49400 Hamina.\nLäsnäolijat : Irina Saraykina, Elena Suur-Uski, Alla Suoninen, Tatiana Kobzeva, Olga Dubok, Ganna But, Vitaliy Klepatsky, Evgenia Byurne, Elena Nechaeva.\n1. Kokouksen avaaminen ja sen valtuuksien vahvistaminen.\nHallituksen puheenjohtaja Irina Saraykina avasi kokous klo 10.06.\n2.Kokouksen sihteerin valinta.\nKokouksen sihteerinä valittu Tatiana Kobzeva. Yksimielisesti.\n4. Lyhyt kuvaus menneistä tapahtumista toukokuun lopusta\nsyyskuun loppuun 2019:\n29.5.2019 Seminaari “Elämässä eksynyt on diagnoosi”. Valmentaja Ljudmila Karvinen, osallistujia oli vähäinen määrä.\n3.6.2019 Päättäjäiskonsertti “Musiikin ja tanssin loistossa” ja kahvila kaupunginteatterin tiloissa. Konsertti järjestettiin päättäjäiskonserttina, tavoitteita saada tuloja ei ollut. Yleisöä tuli melko paljon. Konsertin sisältö, tunnelma ja illan jatko teatterin kahviossa kahvipöydän ympäri sai kaikkien kehut ja kiitokset. Tulot kahviosta ovat 139,80€. Kustannukset: kahvion tarvikkeet, kaksi stipendiä, matkakustannukset kansanlauluryhmän ohjaajalle, onnittelu kukkakimput ohjaajille ja muistolahjat tanssistudion lapsille - 288,82€. Katsojat ja järjestäjät olivat tyytyväisiä.\n4.-20.6.2019 Kansainvälinen lasten kesäleiri. Se järjestettiin kolmannen kerran, siihen osallistui 18 lasta Suomesta ja Venäjältä. Järjestettiin retket ja monipuoliset tapahtumat. Organisaatio ja arvostelut ovat hyviä. Leirikulut: päivittäistavarat, tilojen vuokraus, puistovierailut (kuljetus + sisäänpääsyliput), ohjaajien ja avustajien palkat, tulot - vanhempien maksamat osallistujamaksut. Leirin nettotulot olivat 763€.\n17.-20.7.2019 Venäläinen lounastupa ja teehuone Kauppiaan talomuseossa historiallisen festivaalin ”Miekkat, muurit ja musketit” aikana. Viipurin musiikkiryhmä DarkRiver on erittäin hyvä, korkeatasoinen, 11 soitinta, 5 henkilöä. Kahvilavieraita oli noin 336 henkilöä. Tulot - 1 400€. Kahvilan nettotulos on 420€. Alla Suoninen kiinnitti jälleen kerran kokouksen huomion siihen, että Kauppiaantalomuseon sijainti ei ollut edullinen kahvilan pitämiselle, turistit eivät löydä paikkaa, on paljon kilpailijoita keskustassa. Festivaali järjestettiin työpäivinä, turisteja ja lomailijoita muuten oli vähän.\n13.09.2019 Osallistuminen kaupungin perinteiseen tapahtumaan “Valojen yö” ja kahvio Bastionissa. Tulot – 336€. Voitto – 212€. Ganna But ehdotti paistettujen nyytien perunatäytteellä ottamista kahvion valikoimaan. Tatjana Kobzeva huomasi, että paikka oli epämukava, sijainti ei palvellut myyntiä.\n5. Tulevat tapahtumat:\n17.10.2019 osallistuminen Kymenlaakson satuviikkoon, nukketeatteri kirjastossa.\nKirjasto kutsui Rodnik:in pitämään nukketeatteriesitystä torstaina 17.10. Elena Nechaeva ehdotti Krylovin faabeleita sisältävän Kolibri - lastenteatteristudion esitystä.\n10.11.2019 Osallistuminen festivaaliin yhdessä Suomi-Venäjä seuran kanssa. Suomi-Venäjä seuran paikallinen osasto järjestää yhdessä Pietarin Fiana Oy: n kanssa laulu- ja tanssifestivaalin 10.11.2019. Kansanlauluryhmä “Rodnik” kutsutaan esiintymään ja järjestämään kahvion. Ganna But suositteli lasten lauluryhmän “Kolme toivomusta” Kotkasta, Kymen Helmi-keskuksesta.\n“Venäläinen ilta”, päivämäärä on avoinna, ehdotuksena on marraskuun alkupuoli.\nVaihtoehto 1: Matka teatteriin tai konserttiin.\nAlla Suonisen mielestä Viipurin matkaa on mahdollista toistaa, mutta ei saa valita venäläisiä juhla- tai lomapäiviä, koska silloin kaikki ravintolat ja kahvilat ovat kiireisiä ja varattuja. Tässä tapauksessa matkan päivämäärä riippuu teatterin ohjelmistosta.\nVaihtoehto 2: viettää ilta Haminassa, perinteisessä “konsertti ja kahvitus”- muodossa.\nLasten Joulujuhla: päivämäärä, paikka ja aika, skenaario.\nJoulujuhlan pitämisen päivämäärät: 12/12 tai 18-19 / 12. Päätettiin järjestää taas kaksi esitystä: klo 17.00 alle 3-vuotiaille lapsille ja klo 18.00 vanhemmille lapsille. Seuraavat paikat soveltuvat hyvin\ntapahtumaan: Puistotalo, Kulmakivi, Simeon-sali. Olisi hyvä järjestää myös kahvion yleisöille. Teema ja käsikirjoitus ovat työn alla.\nRodnik ry:n edustajien osallistuminen erilaisiin kokouksiin.\nRodnik ry:n edustajat osallistuvat erilaisiin kokouksiin ja palaveriin eri tahojen kanssa pysyäkseen ajan tasalla tapahtumista.\n6. Muutokset Haminan Rodnik ry toimiston aikataulussa.\nTällä hetkellä Rodnik ry:n toimipiste Haminassa on auki seuraavasti:\nMa, ti, to, pe 10.00–14.00;\nke, la, su - suljettu\nToimistossa työskentelee ja saa palkka osa-aika työstä 18 tuntia viikossa Irina Saraykina.\n7. Tulevat muutokset Rodnik ry:n toimipisteen työssä Virojoella.\nVirojoen toimipisteessa Lyubov Sergeevan ja Galina Stoulnikovan työsopimukset umpeutuivat lokakuun alussa. Lähitulevaisuudessa on välttämätöntä selvittää mahdollisuus jatkaa Virojoen toimipisteen toiminta.\n8. Kuntouttava työtoiminta.\n1. syyskuuta 2019 alkaen Rodnik ry sai luvan ottaa työntekijöitä kuntouttuvaan työtoimintaan.\n9. Kerhojen ja studioiden toiminta: liikunta, lastenkerhot, seniorikerho, venäjän ja suomen kielen kerhot.\n- lasten liikuntakerhoa pidetään 3 kertaa viikossa keskikaupungin päiväkodin kuntosalilla, ohjaajana toimii Boris Kuznetsov;\n- Lastenkerho "Pikku nallet" kokoontuu edelleen keskiviikkoisin, ohjaajana toimii Irina Saraykina;\n- seniorikerho jatkaa kokoontumisensa kerran viikossa, vetäjänä on Tatiana Kobzeva;\n- kansanlauluryhmä ”Rodnik” harjoittelee kerran kuukaudessa tai tarvittaessa, ohjaajana on Alexandr Pshedromirsky;\n- Tämän kouluvuoden alusta Haminan kouluissa ei ole enää venäjän kielen äidinkielenä opetusta. Alla Suoninen sai Rodnik ry:ltä kutsun tulla apuun ja pitää venäjän kielen kerhoa lapsille yhdistyksen tiloissa.\n- Etsimme mahdollisuuksia järjestää aikuisille suomen kielen kerhoa;\n- Tatiana Kobzeva ehdotti lastenteatteristudion järjestämistä Rodnik ry:ssä.\n- Rodnik jatkaa yhteistyötä Suomi-Venäjä seuran paikallisen osaston kanssa, Sippolan “Ugrin paikka” suomalais-ugrilaisten kansojen keskuksen ja muiden julkisten organisaatioiden kanssa.\n- Suomi-Venäjä seura ehdottaa yhteisen ruokakurssin ja yhteisen\n- Elena Nechaeva ehdotti tietokone- ja Internet-työskentely kurssin aikuisille.\n- Ganna But:in mielestä yhteisten lautapeli- tai viihdeiltojen pitäminen Rodnik ry:ssä olisi suosittu ja odotettu askel.\n- Tatiana Kobzeva ehdotti tutustumista voittoa tavoittelemattoman Erasmus-ohjelmaan.\n- Elena Nechaeva kiinnitti hallituksen huomiota siihen, että Kolibri ry järjestää kaksi lasten leiriä: 27.-29.9 teemana on “Suvorovin polkuja” historiallinen aihe ja 22.-27.10 teemana ovat lautapelejä. Hän pyytää Rodnikia osallistumaan 16-vuotiaiden ohjaajien valintaan.\n11. Seuraavan kokouksen päivämäärä ja aika.\nSeuraava kokous on päätetty järjestää tammikuun alkupuolella, maanantaina klo 10.\nIrina Saraykina julisti kokouksen päättyneeksi klo 12.\nKäännös: Alla Suoninen


Indiepelit yleisesti | Page 21 | KonsoliFIN / FilmiFIN\nTämä oli erilainen kokemus - hyvällä tavalla. Tämä oli värien ja kitarariffien ilotulitusta. Peli sekoitti aika näppärästi tasohyppelyä ja kevyttä rytmipelaamista. Taiteellinen pakomatka oli enemmän musiikkifiilistely kuin hampaat irvessä suorittamista. Se oli sisäisen rockstaran löytämistä ja folklaulajan unohtamista. Se oli matka läpi kosmoksen, jossa mielikuvituksella ei ole rajaa.\nTällainen peli on mitä mainioin välipala isompien ja/tai haastavampien pelien väliin. Noin 4-5 tunnin kestollaan tämän pelaa muutamassa illassa, eikä ohjainta todellakaan tarvitse puristaa päästäkseen pelin läpi. Kentät ovat yltiöpäisen värikkäitä ja teemoiltaan kekseliäitä. Ääninäyttely toimii kiitos Hollywood tason näyttelijöiden. Tässä myös ripotellaan hyvää huumoria pitkin pelin.\nVaikka olin katsonut pelin trailereita, niin silti hieman yllätyin millainen peli The Artful Escape oli. Todella positiivinen yllätys nimenomaan.\nAnnapurna Interactivesta on hiljalleen tulossa oma lempijulkaisija. Todella erilaisia ja kekseliäitä pelejä puskee ulos, kuten tämä ja 12 Minutes.\nTässä vielä traileria jos haluaa päästä fiilikseen.\nTuo Annapurna on kyllä kova! Mennyt melkeinpä Team 17 ohi tällaisena idearikkaita ja omaperäisiä pelejä paljon julkaisevansa julkaisijana. Kummankin olemassaolo on kyllä joka tapauksessa hieno asia!\nReactions: Ac3way, J.Sunderland, JTahti and 1 other person\nJep, tämän tyyppisille rohkeasti erilaisille peleille on todellakin kysyntää kaikkien vähän enemmän riskittömällä kaavalla toteutettujen AAA-pelien väliin.\nOlen pelannut tänä vuonna todella hyviä Indie-pelejä ja kolme niistä on ollut Annapurnan julkaisemia. Artful Escape, 12 Minutes ja Last Stop. Kaikki täysin erilaisia toisiinsa nähden. Siellä on samalta julkaisijalta useampi peli vielä omalla backlogilla. Nyt mietin onko se seuraavaksi Maquette vai Kentucky Route Zero. Sayonara Wild Hearts onkin itseasissa kesken Switchillä, joten tuntuu että kokoajan on joku Annapurnan peli pelauksessa, mikä on vaan hyvä asia.\nOnko sinullakin siis jo PS5? Siis luulin, että Maquette on julkaistu vain sille. Vai onko boxillekin (tai PC:lle) jo ehditty julkaista?\nOlen pelannut tänä vuonna todella hyviä Indie-pelejä ja kolme niistä on ollut Annapurnan julkaisemia. Artful Escape, 12 Minutes ja Last Stop. Kaikki täysin erilaisia toisiinsa nähden.\nNyt kun kävin omia pelejä läpi niin olen näköjään pelannut myös Florencen ja Donut Countyn tänä vuonna Annapurnan julkaisemista peleistä. Nekin molemmat jälleen ihan erilaisia pelejä.\nViisi saman julkaisijan peliä vuoden aikana. Kyllä siellä jotain tehdään oikein.\n@Dragonfly:lle omat 5 senttiäni: Kentucky Route Zero on aivan UPEA ja osui omaan makuun/hermoon todella monella tapaa. Mutta se jos mikä on vähintään yhtäpaljon maagisrealistinen kirja kuin videopeli ja suosittelen sitä todella varovaisesti kenellekään\nIhan hyvä kommentti. Nauruhymiö oli pakko laittaa tuosta tavastasi ”suositella” peliä.\nNyt mietin onko se seuraavaksi Maquette vai Kentucky Route Zero.\nEn hirveästi haluaisi ennakko-odotuksia antaa, mutta Maquettesta en suosittele kovin montaa euroa maksamaan. Ao. otsikko summaa hyvin kahden Petrin ajatukset pelistä:\nNäppärä idea, mutta ei paljoa muuta imo.\nVaikka en yleensä roguelite peleistä välitäkään niin metallic child lähtee varmaan huomenna lataukseen switchille.\nPelillisesti näyttää olevan aika peruskauraa eli runin aikana voi saada vihuilta coreja jotka voi antaa joko hyödyllisen efektin tai sitten jotain ikävämpää kuten vaikka poistaa kartan näkyvistä, mutta ainakin osa noista negatiivisista efekteistä lakkaa vaikuttamasta tietyn ajan jälkeen joten ne ei ole loppu runin ajan riesana.\nSitten voi hommata niitä pysyviä parannuksia esim kestävyyteen.\nTaistelu on melee pohjaista ja pelin visuaalinen ilme iskee kovaa.\nSe mikä pelin mulle kuitenkin lopulta myi oli se, että tekijä on tajunnut ettei eri vaihtoehdot ole keltään pois ja pelistä löytyykin story, easy, normal ja hard vaikeustasot ja story tasolla voi suoraan valita kuolemattomuuden jos haluaa.\nPeli on vielä 18 päivää julkaisu tarjouksessa 24e ja mulla on vielä sopivasti 5e edestä kultakolikoita joten pakko tuo on poimia talteen.\nTutustuin muutamaan tulevaan indiepeliin. Tänään samat setit katsottavissa Twitchistä.\nEilen arviossa yksi pienemmän kaavan nimike, jossa hypätään yksin tai moninpelinä palomiehen tai -naisen saapikkaisiin.\nLyhyt arvio: ei jatkoon.\nPC-version kanssa oli ongelmia, niin arvio tulee myöhässä ja Xboxilla. Lake oli ihan kiva, mutta toisaalta hyvinkin puuduttava.\nTänään arviossa Sable:\nDyynimäinen avoin maailma jättää pelaajalle ja hahmolle tilaa kasvaa.\nJa tänään pettymyksen aiheuttava Jett: The Far Shore.\nVahvakaan käsikirjoitus ei pelasta, jos pelaaminen ei ole hauskaa.\nMaanantai klo 14:01\nJälleen yksi Annapurnan julkaisema peli pelattu läpi. Tällä kertaa vuorossa oli Sayonara Wild Hearts.\nOlipa psykedeelinen kokemus. Peli on shoot 'em upin, rytmipelin ja raiteillaan kulkevan tasohyppelyn sekoitus. Tämä kaikki on kuorrutettu violetin eri sävyillä, välkkyvillä valoilla ja yllättävän hyvällä musiikkiraidalla. Peliä on hankala kuvailla. Se on samalla suorituspelaamista, mutta fiilistelyä. Paikoin todella hankala, paikoin helppo. Hahmo liikkuu kentissä automaattisesti eteenpäin. Pelaajan tehtäväksi jää väistellä esteitä, keräillä tähtiä, ampua vastaantulevia asioita, painaa nappia oikea-aikaisesti ja selvitä kentästä maaliin tarpeeksi ison pistepotin kanssa, jotta seuraava kenttä aukeaa. Välillä kentissä mennään niin hengästyttävän kovaa, että Sonic jäisi nuolemaan näppejään. Välillä lainataan trance musiikkista tuttua sielunmaisemaa valojen ja muotojen muodossa, niin että epilepsiakohtaus on lähellä.\nKenttiä on reilusti mutta ne ovat lyhyitä. Peli on myös kokonaisuutena lyhyt, vain pari tuntia. Tosin suorituspelaaja saa ihan tosissaan yrittää, jos haluaa kultaisen rankin joka kentästä. Minun sorminäppäryydellä ja vauhdin sietokyvyllä ei siihen pysty.\nYksi erittäin uniikki pelikokemus lisää tälle vuodelle. Julkaisija Annapurna senkun parantaa osakkeitaan. Tuntuvat löytävän massasta poikkeavia, mutta hyvin toteutettuja pelejä julkaistavaksi.\nTraileria vielä, jotta pelistä saa vähän enemmän käsitystä.\nReactions: R2zapiN, Ippenator and JTahti


Koronatartunnan saanut Trump kertoo voivansa aiempaa paremmin ja arvioi tekevänsä pikaisen paluun – presidentin terveydentilasta liikkunut ristiriitaisia tietoja | Uutissuomalainen | Keski-Uusimaa\nUutissuomalainen 4.10.2020 2:19\nPresidentti Trump siirtyi Walter Reed -sotilassairaalaan perjantaina paikallista aikaa. Taustalla Valkoisen talon kansliapäällikkö Mark Meadows. AFP / LEHTIKUVA\nYhdysvaltain presidentti Donald Trump kertoo voivansa aiempaa paremmin ja arvioi tekevänsä pikaisen paluun. Hän kommentoi terveydentilaansa Twitterissä julkaisemallaan videolla.\nTrump kertoo, ettei voinut sairaalaan tullessaan kovin hyvin, mutta nyt hän voi mielestään paljon paremmin. Hän kuitenkin sanoo, että tulevat päivät ovat todennäköisesti todellinen testi ja nähtäväksi jää, mitä tuona aikana tapahtuu.\nHän kiittelee videonsa alussa terveydenhuoltohenkilökuntaa. Myöhemmin hän kiittää myös maailman johtajia paranemistoivotuksista.\nTerveydentilassa edistystä, sanoo tuore lausunto\nPresidentin terveydentilasta on liikkunut tartunnan julkistamisen jälkeen ristiriitaisia tietoja. Presidenttiä hoitavien lääkäreiden mukaan Trump ei tarvitse lisähappea, ja lauantaina kerrottiin, että Trumpilla ei olisi ollut kuumetta edellisten 24 tunnin aikana. Presidentti oli kyennyt työskentelemään sairaalassa, lääkärit kertoivat.\nToisaalta useat yhdysvaltalaiset tiedotusvälineet kertoivat aiemmin lauantaina, että presidentin terveydentilaa tuntevaksi kuvailtu nimetön lähde antoi tilanteesta vähemmän valoisan kuvan. Uutistoimisto AFP:n mukaan edellä mainittu lähde paljastui yhdysvaltalaismedioissa sittemmin Valkoisen talon kansliapäällikkö Mark Meadowsiksi.\nHänen mukaansa Trump ei ole vielä paranemisen tiellä ja seuraavat kaksi vuorokautta ovat hoidon kannalta kriittisiä.\n– Presidentin tila on kohentunut uskomattomasti eilisaamusta, jolloin tiedän monen meistä olleen hyvin huolissaan, Meadows sanoi myöhään lauantaina paikallista aikaa Foxille.\nMeadows myös vakuutti, että missään vaiheessa ei harkittu vallansiirtoa Trumpilta.\nValkoisen talon lehdistöpäällikkö Kayleigh McEnany tviittasi tuoreimman presidentin terveyttä koskevan lääkärinlausunnon sunnuntaina neljän jälkeen aamuyöllä Suomen aikaa. Siinä Valkoisen talon lääkäri Sean Conley kuvailee presidentin terveydentilassa tapahtuneen merkittävää edistystä diagnoosin jälkeen. Trumpille oli lääkärin mukaan annettu toinen annos lääkeaine remdesiviiriä.\nConleyn mukaan Trump ei ole edelleenkään joutunut turvautumaan lisähappeen. Presidentillä ei ole kuumetta, hän on tehnyt töitä ja liikkunut sairaalassa käyttöönsä varatussa tilassa vaivatta.\n– Vaara ei ole vielä ohi, mutta olemme edelleen varovaisen optimistisia, Conley toteaa lausunnossa.\nTrump: Minun täytyi uhmata korona-altistusta\nTrump kertoi lauantaisessa videoviestissään myös puolisonsa Melania Trumpin voivan hyvin.\n– Niin kuin luultavasti olette lukeneet, hän (Melania) on hieman minua nuorempi. Ihan vain pikkuisen, Trump sanoo videolla.\nTrump on 74-vuotias, kun taas Melania Trump on 50-vuotias. Presidentin mukaan Melania Trump pärjää viruksen kanssa niin kuin sen kanssa pitäisi tilastollisesti ikään nähden pärjätä.\nTrump kertoo videolla, ettei hänellä ollut muuta mahdollisuutta kuin uhmata koronavirusaltistusta, sillä hän ei halunnut jättäytyä eristykseen Valkoiseen taloon. Trumpin viittaussuhteet videolla ovat epämääräisiä, mutta ainakin uutistoimisto AFP ja brittilehti Guardian ovat tulkinneet Trumpin puhuvan päätöksestä lähteä sairaalaan.\nGuardianin mukaan Trump kertoi, että hänelle annettiin vaihtoehto jäädä Valkoiseen taloon. Hän kuitenkin painotti päättäneensä kirjautua omasta tahdostaan Marylandin osavaltiossa sijaitsevaan sairaalaan, koska Valkoiseen taloon lukittautuminen ei olisi ollut suurelle johtajalle sopivaa.\n– Pysy Valkoisessa talossa. Lukitse itsesi sisään. Älä käy edes Oval Officessa (presidentin virkahuoneessa). Pysy vain yläkerrassa ja nauti siitä. Älä näe ihmisiä, älä puhu ihmisille, Trump listasi hänelle annettuja ohjeistuksia ja kertoi, ettei "voinut tehdä sitä", vaan hänen piti olla etulinjassa.\n– En voinut olla lukittuna huoneeseen yläkertaan, täysin turvassa, ja sanoa vain, että "hei, mitä tapahtuu, tapahtuu", hän jatkoi.\nHänen mukaansa johtajan tulee kohdata ongelmat, eikä yksikään suuri johtaja ole jättänyt tekemättä näin.\nMyös muita tulkintoja on esitetty. Puheiden altistumisen uhmaamisesta on myös tulkittu viittaavan yleisesti koronatilanteeseen. Esimerkiksi AFP esitti ensin tämän tulkinnan, mutta tarkensi sittemmin näkökulmaansa.\nTrumpia on harvoin nähty julkisuudessa maski kasvoillaan. Häntä on kritisoitu myös siitä, miten hän jatkoi mittavien kampanjatilaisuuksien järjestämistä koronatilanteesta huolimatta. Kampanjatilaisuuksiin osallistuneilla ei ole useinkaan ollut kasvomaskeja.\nAltistusta omien sanojensa mukaan pakon edessä uhmanneen Trumpin koronadiagnoosin ajankohta on herättänyt joitakin epäilyjä. Tapahtumien kulusta on esitetty eriäviä näkemyksiä, jotka asettavat Valkoisen talon oman kertomuksen epäilyttävään valoon.\nUseiden henkilökunnan jäsenten matka peruttiin tuolloin, mutta vain pieni ryhmä tiesi Hicksin diagnoosista. CBS:n lähde olettaa, että Trumpille oli kerrottu tartunnasta ennen matkaa, mutta ei pystynyt varmistamaan asiaa.\nTrumpin lääkäri vihjaili diagnoosin tulleen kerrottua aiemmin\nTrumpille tehtiin pikatesti vasta, kun hän palasi New Jerseystä, kertoo lähde. Pikatestin tulos oli positiivinen, ja Trumpille tehtiin tämän vuoksi diagnoosin varmistava PCR-testi.\nLähteeltä kysyttiin monta kertaa, miksi testiä ei tehty ennen varainkeruumatkalle lähtemistä. Hän kertoi, että Trumpin oli oletettu saaneen negatiivisen testituloksen aiemmin päivällä. Hän ei kuitenkaan voinut tarjota varmistusta, että näin olisi todella ollut.\nLähteen mukaan testiä ei voida tehdä tien päällä. Presidentillä ei ollut havaittu oireita New Jerseyssä. Trump oli kuitenkin vaikuttanut "hieman väsyneeltä", mutta tämän oletettiin johtuvan siitä, että hän oli palannut kahtena edellisenä iltana myöhään Valkoiselle talolle, lähde kertoo.\nSekaannusta aiheutti myös se, että Trumpia hoitava Valkoisen talon lääkäri Sean Conley oli varsin ristiriitainen omissa puheissaan lauantaina. Hän antoi ymmärtää, että diagnoosi olisi tehty paikallista aikaa jo keskiviikkona, ei torstain testien jälkeen, kuten virallinen versio kertoo. Conley kuitenkin korjaili myöhemmin sanojaan ja vakuutteli sanoneensa väärin.\nConley oli myös väistellyt lauantaina toimittajien kysymyksiä siitä, onko Trump saanut lisähappea.\n– Torstaina, ei happea. Ei yhtään tällä hetkellä. Ja eilen, kun olimme tiimin kanssa kaikki paikalla, hänelle ei annettu happea, Conley sanoi uutistoimisto AP :n mukaan.\nAP kertoi, että nimettömän lähteen mukaan Trump oli saanut paikallista aikaa perjantaiaamuna lisähappea Valkoisessa talossa.


Mummin matkassa: Joulukynnet\nIlona Winebridge 13. joulukuuta 2014 klo 12.32\nInna Vaara 13. joulukuuta 2014 klo 15.22\nToivotaan ettei joulupukki pelästy!\nMarjatta Mentula 13. joulukuuta 2014 klo 22.49\nTuo vaaleanpunainenhan on kiva joulunpunaisten kärkien kanssa! Joillakin mummeilla on näemmä kädet kuin nuorilla tytöillä... :)\nInna Vaara 14. joulukuuta 2014 klo 9.10\nKiitos Marjatta, oisivathan vielä yhtä kerviävät kuin nuorempana. Pimeinä kuukausina sohvannurkka on kulutuksella...\norvokki 14. joulukuuta 2014 klo 10.14\nHauskat kynnet. Kyllä noilla kehtaa ottaa joulun vastaan. Mutta älä sitten tee mitään, mikä saisi kynnet menemään rikki :)\nInna Vaara 14. joulukuuta 2014 klo 13.02\nNe on uskomattoman kestäviä. Itsekin hämmästyin. Mitään ei tarvitse varoa ja kestää min. 4 viikkoa!


407 m² Yrjönkatu 36, 00100 Helsinki Toimistotila vuokrattavana - Oikotie 14967663\nVuokrattavat toimitilat Helsinki Yrjönkatu 36, 00100 Helsinki\nYrjönkatu 36, ydinkeskusta, Helsinki\nVuokrattavana 4. kerroksen toimistotila, joka koostuu pääosin huoneista. Tilassa on omat wc-tilat sekä keittiö/taukotila. Kiinteistö sijaitsee Helsingin keskustassa Forumin välittömässä läheisyydessä. Tule tutustumaan tähän kysyttyyn kohteeseen!\nHelsingin Yrjönkatu 36\nVuorkrattavissa 1 autopaikka kiinteistön autohallista.